proxectonos/corpus_dominio_legal_administrativo_tmp huggingface dataset:
19/02/2015 | Administración LocalMunicipal
Cedeira
Incoación de expedientes para baixa de oficio no padrón municipal de habitantes. Resolución de Alcaldía núm.61 do 5 de febreiro de 2015

Resolución de Alcaldía núm.61 do 5 de febreiro de 2015 Tendo coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: - Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estatística do Concello sito na rúa Real, 15 de luns a venres en horario de 9:00 a 14:00 horas. Cedeira, 5 de febreiro de 2015 O alcalde Luis Rubido Ramonde
19/02/2015 | Administración LocalMunicipal
Fisterra
Adxudicación definitiva da obra “Ampliación da rede de saneamento en Mallas en convenio coa Deputación do 1/04/2014 a favor de Búa Construcciones y Servicios, S. L.”

ANUNCIO Mediante acordo adoptado pola Xunta de Goberno Local en sesión do día 13/11/2014 adxudicouse definitivamente polo procedemento negociado sen publicidade obrigatoria o seguinte contrato de obra incluido no convenio formalizado coa Excma. Deputación Provincial de data 1 de abril de 2014 a favor do contratista Búa Construcciones y Servicios, S. L. O que se publica ós efectos previstos no Real Decreto Lexislativo 3/2011, do 14 de novembro. Fisterra, 4 de febreiro de 2015. O alcalde José Manuel Traba Fernández
19/02/2015 | Administración LocalMunicipal
Fene
Secretaría
Aprobación inicial do expediente modificativo de crédito 1/2015

O Concello Pleno de Fene, en sesión celebrada o día 5 de febreiro, aprobou o expediente de suplemento de crédito nº 01/2015 por un importe de 17100€. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, a 6 de febreiro de 2015 O Alcalde Gumersindo P. Galego Feal
19/02/2015 | Administración LocalMunicipal
Culleredo
Medio, Obras e Servizos
UME/2014/653 Xestión de Biomasa Luz Pérez Rodríguez

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/653 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DONA PAULA VICTORIA MURLA KALCHEV Culleredo, 10 de febreiro de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
19/02/2015 | Administración LocalMunicipal
Ribeira
Emprazamento en recurso contencioso-administrativo, procedemento ordinario 1487/2014

O Xulgado do Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 1487/2014, correspondente ao recurso contencioso-administrativo interposto por D. FRANCISCO MATIAS EZA CAPDET, contra desestimación por silencio administrativo da reclamación presentada na data 25/06/2014 sobre infraccións de legalidade urbanística, levadas a cabo polas entidades PROMO-RIVER SANTA UXÍA S. L. e ENERXÍA SOLAR EÓLICA DE GALIZA S. L., na construción de vivendas nas parcelas 702 e 701 do Polígono de Abesadas, respectivamente. En consecuencia, esta Alcaldía acordou na data 04/02/2015, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 05 de febreiro de 2015, O alcalde Manuel Ruiz Rivas
19/02/2015 | Administración LocalMunicipal
Fisterra
Edicto do Regulamento municipal de animais domésticos e salvaxes en cautividade

EDICTO Aprobado provisionalmente o Regulamento municipal de animais domésticos e animais salvaxes en cautividade, mediante acordo adoptado polo Pleno da corporación na sesión celebrada o día 3/2/2015, exponse ao público por espazo de trinta días hábiles, contados a partir do día seguinte ao da súa publicación no Boletín Oficial da Provincia, a efectos de reclamacións ou suxerencias, facendo constar que de non se presentar ningunha, entenderase definitivamente aprobado. Fisterra, 4 de febreiro de 2015. O alcalde-presidente Asdo.: José Manuel Traba Fernández
19/02/2015 | Administración LocalMunicipal
Ferrol
Unidade de Contratación
Anuncio de formalización do contrato de obras do proxecto complementario “Reacondicionamento dos espazos públicos de articulación interna dos barrios: rúa Alegre” (Expte. PN 14/57)

ANUNCIO DE FORMALIZACIÓN DO CONTRATO 1. Entidade adxudicadora. a) Organismo: Concello de Ferrol. b) Dependencia que tramita o expediente: Unidade de Contratación. c) Número de expediente: PN 03004 14/57. d) Dirección de internet do perfil do contratante: http://www.ferrol.es (sede electrónica/perfil do contratante). 2. Obxecto do contrato. a) Tipo: contrato de obras. b) Descrición: execución das obras correspondentes ao proxecto complementario de “Reacondicionamento dos espazos públicos de articulación interna dos barrios: rúa Alegre”. 3. Tramitación e procedemento. a) Tramitación: urxente. b) Procedemento: negociado sen publicidade cun único criterio de valoración.4. Valor estimado do contrato: 199.407,15 € (importe sen IVE). 5. Presuposto base de licitación. Importe neto: 199.407,15 €. Importe total: 241.282,65 € (incluído o 21% de IVE). 6. Formalización do contrato. a) Data de adxudicación: 19/01/2015. b) Data de formalización do contrato: 20/01/2015. c) Contratista: Dragados, S. A. d) Importe ou canon de adxudicación.–Importe neto: 199.173,55 €. Importe total: 241.000,00 €. (incluído o 21% de IVE). e) Vantaxes da oferta adxudicataria: As que constan no acordo de adxudicación publicado no perfil do contratante. Ferrol, 4 de febreiro de 2015. Concelleiro delegado de Urbanismo, Infraestruturas e Contratación Asdo.: Guillermo Evia Pérez
19/02/2015 | Administración LocalMunicipal
A Coruña
Tesourería
Anuncio de período de ingreso en voluntaria do imposto sobre vehículos de tracción mecánica, exercicio 2015

Por Resolución da Tenencia de Alcaldía da Área de Facenda e Administración Pública, de data 9 de febreiro de 2015, estableceuse entre o 1 de marzo e o 5 de mayo de 2015 o período de ingreso en voluntaria do seguinte tributo: Durante o devandito prazo os obrigados ó pagamento poderán satisface-las súas débedas a través de Bancos e Caixas de Aforros, que teñan o carácter de Entidade Colaboradora, no seu horario de costume, ou na Caixa Municipal sita na r./ Franxa, 20, de 8:00 a 14:00 horas, agás sábados e festivos. En aplicación da Lei 16/2009 de servizos de pago, o cargo na conta do importe dos recibos domiciliados farase o día 1 de abril de 2015. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 9 de febreiro de 2015 A TTE. DE ALCALDE-RESPONSABLE DA ÁREA DE FACENDA E ADMINISTRACIÓN PÚBLICA Asdo.: Rosa María Gallego Neira Tesorería General
19/02/2015 | Administración LocalMunicipal
Cariño
Aprobación definitiva do orzamento municipal exercicio 2015

ANUNCIO En cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, faise público que transcorrido o prazo de información pública do expediente do orzamento xeral do Concello para o exercicio 2015, aprobado inicialmente en sesión plenaria de 22 de xaneiro de 2015 e sen formularse alegacións durante o período de exposición pública, quedou definitivamente aprobado sendo o seu resumo por capítulos o seguinte: ESTADO DE INGRESOS ESTADO DE GASTOS En cumprimento do disposto no artigo 127 do RDL 781/1986, de 18 de abril, faise público o CADRO DE PERSOAL aprobado co orzamento: FUNCIONARIOS PERSOAL LABORAL Cariño, 16 de febreiro de 2015. A alcaldesa M.ª Purificación Seixido Gómez
19/02/2015 | Administración LocalMunicipal
Malpica de Bergantiños
Recadación
Delegación de Alcaldía

En data de 10 de febreiro de 2015 ditouse a resolución nº 60/2015 que a continuación se transcribe: “Por ter que ausentarme da Alcaldía o día 12 de febreiro de 2015, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía durante os citados días no 1º Tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” Malpica de Bergantiños, a 10 de febreiro de 2015. O alcalde, Asdo.: Eduardo José Parga Veiga
19/02/2015 | Administración LocalMunicipal
Fisterra
Adxudicación definitiva de construcción de cunetas en Sardiñeiro de Arriba no convenio coa Deputación 1/04/2014 a favor de Construcciones D. Ogando, S. L.

ANUNCIO Mediante acordo adoptado pola Xunta de Goberno Local en sesión do día 13/11/2014 adxudicouse definitivamente polo procedemento negociado sen publicidade obrigatoria o seguinte contrato da obra incluída en convenio coa Excma. Deputación Provincial de data 1 de abril de 2014 en favor do contratista CONSTRUCCIONES D. OGANDO, S. L., O que se publica ós efectos previstos no Real Decreto Lexislativo 3/2011, do 14 de novembro. Fisterra, 4 de febreiro de 2015. O alcalde José Manuel Traba Fernández
09/02/2015 | Administración LocalMunicipal
Cambre
Designación nominal membros comisión de valoración

O Concelleiro delegado da área de Réxime Interior, Patrimonio e Contratación mediante Resolución número 167/2015 de data 2 de febreiro de 2015, aprobou o seguinte: A designación nominal dos membros da Comisión de valoración correspondente á convocatoria de promoción profesional entre funcionarios para un posto de xefe negociado (atención S. A. C.), vacante nesta corporación e publicada no BOP nº 222 de 19 de novembro de 2014, é a seguinte: Presidente: dona María Luísa Souza Veiga. Suplente: dona María Fernanda Montero Carré. Secretaria: dona María Luísa de la Red Ampudia. Suplente: don Fernando Manuel Garrido Negreira. Vogais: don Fransico Javier Ulloa Arias. Don Manuel Paz Vázquez. Dona Rosana López Vázquez. Suplentes: dona María Victoria Doval García. Don Sergio Cao Mahía. Dona María Beatriz Martín Catoira. Cambre, O Concelleiro delegado da área de Réxime Interior, Patrimonio e Contratación Felipe Andreu Barallobre
09/02/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolución pola que se cesa e nomea a persoal eventual da Deputación da Coruña

ANUNCIO Por Resolución de data 27/01/2015, acordouse o cesamento do persoal eventual que se indica, con efectos á finalización da xornada do día 31 de xaneiro de 2015, de conformidade co disposto nos art.12 da Lei 7/2007 do estatuto básico de empregado público, 104 da Lei 7/1985, de 2 de abril, reguladora das bases de réxime local, e 176 do R. D. lexislativo 781/1986, de 18 de abril, polo que se aproba o Texto refundido das disposicións legais vixentes en materia de réxime local: Acordouse tamén, de conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, nomear persoal eventual, para ocupar os postos de traballo de confianza e asesoramento asimilado a efectos retributivos ao grupo e nivel de complemento de destino e co réxime de dedicación que de seguido se indica, ás persoas que así mesmo se relacionan e con efectos á data que tamén se indica: O que se fai público para xeral coñecemento e efectos, conforme coa normativa de referencia. A Coruña, 30 de xaneiro de 2015. O PRESIDENTE O SECRETARIO XERAL Diego Calvo Pouso José Luis Almau Supervía
09/02/2015 | Administración LocalMunicipal
O Pino
Anuncio de licitación de contrato de servizos de axuda no fogar

1.- Entidade adxudicadora.- Concello de O Pino Enderezo- Rúa do Concello, Pedrouzo, Arca Código Postal-15821 Municipio- O Pino Provincia.- A Coruña Teléfono-981511002 Fax-981511123 Perfil de contratante-concellodeopino. com 2.- Obxecto do contrato- Contrato de servizo de axuda no fogar 3.- Tramitación do procedemento- Procedemento aberto oferta económicamente máis ventaxosa, varios criterios de adxudicación 4.- Orzamento de licitación:.- 12,50 euros/ hora sen IVE ata un máximo de 80.000 euros 5.- Garantias esixidas- Definitiva: 5% do prezo de adxudicación 6.- Duración- A duración será dende a súa sinatura ata que se acade o límite orzamentario 7.- Presentación de ofertas.- No prazo de 15 días a contar dende o último anuncio publicado. Exporanse anuncios no BOP, no DOGA e no perfil de contratante 8.- Apertura de plicas.- 2º día hábil posterior á finalización do prazo de presentación O Pino, 2 de febreiro de 2015. O Alcalde Manuel Taboada Vigo
09/02/2015 | Administración LocalMunicipal
Santa Comba
Edicto por notificación devolta polo Servizo de Correos ao resultar descoñecidos o/s destinatario/s, ausente/s nas horas de repartición ou a imposibilidade de practicar a proposta de resolución do procedemento sancionador. expte.: PS 23/24 REG

Non se puido levar a cabo a notificación da Proposta de Resolución no procedemento sancionador por infracción ao Regulamento municipal de Protección do Medio Ambiente Natural, de Limpeza Pública e de Recollida do Lixo, aprobado pola Corporación municipal o 07/04/2000 e a modificación o 21/06/2001 (BOP núm.170 do 26/07/2000 e núm.242 do 22/10/2001), (RMPMANLPRL), a François Jean Juri Vellon. De acordo co previsto nos artigos 59.5 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.25 do 27/11/1992), modificada pola Lei 4/1999, do 13 de xaneiro (BOE núm.16 do 10/01/1999), e (BOE núm.30 do 04/02/1999), (LXR-PAC), notifícolle ao/a denunciado/a, cos datos que no anexo se menciona/n, adecuando o seu contido ao establecido polo artigo 61 da mesma lei, xa que se estima que a publicación íntegra dos actos, cuxa notificación se intentou de xeito legal, lesionaría os dereitos ou intereses lexítimos dos interesados, mediante a publicación no Boletín Oficial da Provincia da Coruña da Proposta de Resolución que fai o instrutor no procedemento sancionador que se indica no anexo. O/a interesado/a poderá recoller a Proposta de Resolución, así como acceder ao expediente, mediante a comparecencia nas dependencias municipais: Praza do Concello, núm.1, Santa Comba, A Coruña. De acordo co artigo 19.1 Real decreto 1398/93, do 4 de agosto, polo que se aproba o regulamento do procedemento para o exercicio da potestade sancionadora, (RDPS), (BOE núm.189 do 09/08/1993), contra esta proposta de resolución poderá, no prazo de 15 (quince) días hábiles contados a partir do seguinte ao da publicación desta notificación no BOP, formular alegacións e presentar os documentos e informacións que coide ante o instrutor do procedemento. O alcalde é competente para resolver o expediente segundo os artigos 21.1. s da Lei 7/1985, de 2 de abril, reguladora das bases de réxime local (BOE núm.80 do 03/04/1985) e 24 do RDPS. Exp. núm.: PS 23/2014 REG Nome e apelidos: François Jean Juri Vellon NIF: XXXXXXXXX O código postal e municipio: 15840 Santa Comba Feitos: o 07/09/2014, ás 07:00 h, os axentes denunciantes (M49277G e S93461G), prestando servizo preventivo de seguridade, constataron a infracción seguinte: Observaron como un individuo que transitaba pola vía pública, portaba un vaso de tubaxe de vidro na súa man dereita, sendo informado pola Forza actuante da prohibición de portar vasos de vidro na vía pública, facendo caso omiso ás indicacións dos axentes. O lugar: rúa de Curros Enríquez, Santa Comba, neste municipio. A norma infrinxida: artigo 6. f do RMPMANLPRL A data da Proposta de Resolución: 09/12/2014 A sanción proposta: 90,15 euros Santa Comba, 30 de xaneiro de 2015 O instrutor Eric Turuelo Llofriu
09/02/2015 | Administración LocalMunicipal
As Pontes de García Rodríguez
Secretaría
Delegación especial conferida polo alcalde a prol dun concelleiro da corporación municipal para a autorización dun matrimonio civil

O alcalde do Concello das Pontes de García Rodríguez, por medio de Decreto da súa autoridade nº 115/2015, do 26 de xaneiro -e facultado polos artigos 61.3 da Lei 5/1997, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 2568/1986, do 28 de novembro- resolveu delegar no concelleiro da Corporación municipal Osvaldo Jose Gaete Khalifi a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 65/2014, tramitado polo Rexistro Civil das Pontes de García Rodríguez, e no que os contraentes son don RAUL ANTONIO ADOLFO ALBERTO LEBADA PARRAMONA e dona LIZET COPPA GURUCHARRI. O acto de autorización de matrimonio terá lugar o día catro de abril de 2015 ás 12:00 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 30 de xaneiro de 2015 O alcalde Valentín González Formoso
09/02/2015 | Administración LocalMunicipal
Toques
Edicto de aprobación inicial do orzamento do exercicio económico de 2015

Aprobado inicialmente polo Pleno da Corporación o Orzamento Municipal para o exercicio económico de 2015, a plantilla de persoal e a relación de postos de traballo para dito exercicio, en cumprimento do disposto no artigo 150.1 da Lei 39/1988, de 28 de Decembro, e disposicións concordantes, exponse ao público na Secretaría deste Concello, polo prazo de quince días hábiles - que empezarán a contarse dende o seguinte ao da inserción do presente edicto no Boletín Oficial da Provincia -, a fin de que durante este prazo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente desta Corporación.- Toques, 29 de xaneiro de 2015.- O ALCALDE, Asdo. José Antonio Castro Fraga.
09/02/2015 | Administración LocalMunicipal
Boimorto
Notificación por comparecencia

ANUNCIO NOTIFICACIÓN POR COMPARECENCIA Intentada a notificación do escrito da Alcaldía de data 10 de novembro de 2014, rexistro de saída número 2334 en data 11/11/2014, do Concello de Boimorto, en relación coa devolución da factura n.º A/21 de data 13/10/2014 emitida por Ingedes, Ingeniería y Desarrollo, S. L. P., CIF B-27355627, e de conformidade co disposto nos artigos 59.5 e 60.2 da Lei 30/1992, de 26 de novembro, de réxime xurídico das Administracións Públicas e do Procedemento Administrativo Común, ésta non se puido practicar, e se procede á publicación das citadas actuacións no Boletín Oficial da Provincia de A Coruña, sendo o seu texto íntegro o seguinte: “En data 7 de novembro de 2014 co número 2459 entrou no rexistro xeral deste Concello a factura número A/21 de data 13/10/2014 emitida por Ingedes, Ingenieria y Desarrollo, S. L. P., co CIF B-27355627, por importe de 2.903,85 €. Comprobado que o proxecto titulado “Mellora da eficiencia energética en alumeados públicas no Concello de Boimorto ano 2014” que consta neste Concello, foi redactado sen constancia esta Alcaldía de encargo algún á empresa que factura. Vista que a memoria técnica para o proxecto foi conxunta para catro concellos sen que se diferencie os custes desta memoria dos custes de redacción do proxecto municipal para licitación e execución das obras nin teña claro esta Alcaldía que custe lle corresponde a cada concello da memoria conxunta. Vistos os erros do proxecto e os futuros prexuízos económicos para este Concello derivados de ditos erros, comunícolle que ata a aclaración dos feitos anteditos non vai este Concello a facerse cargo da factura, polo que se lle devolve aos efectos oportunos. En base ao exposto esperamos a aclaración dos feitos anteditos, e de ser o caso, a emisión da factura de acorde cos mesmos.” Boimorto, 30 de xaneiro de 2015. A alcaldesa Asdo.: Ana Ledo Fernández
09/02/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (CON-7/2014)

Anuncio de licitación (CON-7/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-7/2014.2. Obxecto do contrato: explotación da tenda de venda de artigos de recordos e publicacións relacionadas con Picasso e a cidade da Coruña. Duración: tres anos, prorrogables anualmente ata un máximo de cinco.3. Tramitación: ordinaria. Procedemento: aberto.4. Canon anual mínimo: 2.000,00 €/ano.5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos particulares reguladores da contratación.11. Gastos de anuncios: por conta do adxudicatario. A Coruña, 30 de xaneiro de 2015. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
09/02/2015 | Administración LocalMunicipal
Cerceda
Intervención
Adhesión ao punto xeral de facturas electrónicas do Estado (FACe) e códigos DIR3 do Concello de Cerceda

ANUNCIO Por decreto da Alcaldía de data 29/12/2014, o Concello de Cerceda procedeu á súa adhesión ao “Punto general de entrada de facturas electróncias del Estado (FACe)”, de conformidade co artigo 6 da Lei 25/2013, de 27 de decembro, de impulso da factura electrónica e creación do rexistro contable de facturas do sector público, así como o establecemento dos códigos DIR3 da entidade, de acordo coa súa estructura organizativa: – Código da oficina contable: LA0004628 OFICINA CONTABLE – Código do órgano xestor: LA0004626 ALCALDÍA – Código da unidade de tramitación: LA0004627 INTERVENCIÓN O que se fai público para xeral coñecemento en cumprimento da disposición adicional 6.ª da Lei 25/2013, de 27 de decembro, de impulso da factura electrónica e creación do rexistro contable de facturas do sector público, en Cerceda, o 2 de febreiro de 2015. O alcalde José García Liñares
09/02/2015 | Administración LocalMunicipal
Vimianzo
Aprobacion inicial modificación da Ordenanza fiscal número 24

O Concello Pleno de Vimianzo, en sesión ordinaria celebrada o día 31 de xaneiro de 2015, acordou aprobar inicialmente a modificación da ordenanza fiscal núm.24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas do Concello de Vimianzo, e en cumprimento do disposto no artigo 49 da Lei 7/1985, Reguladora das Bases de Réxime Local, e 17 do Texto Refundido da Lei de Facendas Locais, ábrese un período de 30 días hábiles, contados a partir da inserción deste anuncio no Boletín Oficial da Provincia para que calquera persoa física ou xurídica poida examinar os expedientes na Secretaría deste Concello e formular as alegacións e suxestións que consideren oportunas. Así mesmo comunícase que transcorrido o devandito prazo sen que se produciran alegacións, a modificación da ordenanza considerarase aprobada definitivamente. Vimianzo, a 2 de febreiro de 2015 O Alcalde Manuel Antelo Pazos
09/02/2015 | Administración LocalMunicipal
Coristanco
Aprobación provisional do expediente de modificación de Ordenanza fiscal nº 17 reguladora do imposto sobre incremento de valor dos terreos de natureza urbana

O Pleno do Concello de Coristanco en sesión ordinaria de data 28 de xaneiro de 2015 aprobou provisionalmente o expediente de modificación da Ordenanza fiscal nº 17 reguladora do Imposto sobre Incremento do Valor dos Terreos de Natureza Urbana. Por medio do presente anuncio ponse en coñecemento que dito acordo provisional se exporá ao público no taboleiro de anuncios do Concello por un prazo de 30 días hábiles, a efectos de que os interesados poidan examinar o expediente e presentar as reclamacións que estimen oportunas. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 28 de xaneiro de 2015 O alcalde Antonio Pensado Plágaro
09/02/2015 | Administración LocalMunicipal
Coristanco
Aprobación provisional do expediente de modificacion de Ordenanza fiscal nº 15 reguladora do imposto sobre vehículos de tracción mecánica

O Pleno do Concello de Coristanco en sesión ordinaria de data 28 de xaneiro de 2014 aprobou provisionalmente o expediente de modificación da Ordenanza fiscal nº 15 reguladora do Imposto sobre Vehículos de Tracción Mecánica. Por medio do presente anuncio ponse en coñecemento que dito acordo provisional se exporá ao público no taboleiro de anuncios do Concello por un prazo de 30 días hábiles, a efectos de que os interesados poidan examinar o expediente e presentar as reclamacións que estimen oportunas. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 28 de xaneiro de 2015 O alcalde Antonio Pensado Plágaro
09/02/2015 | Administración LocalMunicipal
As Pontes de García Rodríguez
Secretaría
Delegación especial conferida polo alcalde a prol dun concelleiro da corporación municipal para a autorización dun matrimonio civil

O alcalde do Concello das Pontes de García Rodríguez, por medio de Decreto da súa autoridade nº 125/2015, do 28 de xaneiro -e facultado polos artigos 61.3 da Lei 5/1997, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 2568/1986, do 28 de novembro- resolveu delegar no concelleiro da Corporación municipal Aliaksei Bermejillo Voces a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 90/2014, tramitado polo Rexistro Civil das Pontes de García Rodríguez, e no que os contraentes son don VALENTIN ALEJANDRO DAVID MICHEL ACAZ LOTFI e dona PILAR INMACULADA LEOBALDE ZAMBON. O acto de autorización de matrimonio terá lugar o día 30 de maio de 2015 ás 18:30 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 30 de xaneiro de 2015 O alcalde Valentín González Formoso
09/02/2015 | Administración LocalMunicipal
Vimianzo
Anuncio de arquivo de denuncia por posible abandono de vehículos

Ante a imposibilidade de notificar a Queixerías de San Miguel, S. L., o contido da providencia da Alcaldía de data 19/01/2015, de conformidade co artigo 59.4 da Lei 30/92 do 26 de novembro de Réxime Xurídico das Administracións Públicas e do Procedemento Administrativo Común, procédese a publicación no BOP da Coruña e no taboleiro de edictos do Concello do seu último domicilio coñecido, da citada notificación: “PROVIDENCIA DE ALCALDÍA Vista a acta-denuncia/inspeción remitida pola Garda Civil de Muxía con RE núm.9358/2014, sobre o posible abandono dun vehículo (turismo) da marca Renault, modelo Laguna 2 0, con número de matrícula C3755BH, estacionado no lugar da Bouza, na parroquia de Baíñas (Vimianzo). Tendo en conta que consta informe da Policía Local deste Concello de data 04/12/2014 (RE 9747) no que consta: “(.) sinalar que realizada a inspección no punto do verquido denunciado, púidose observar que o vehículo tipo turismo, marca Renault, modelo Laguna, con matrícula C3755BH, xa foi retirado do lugar que motivo a denuncia (.)”. Visto canto antecede e tendo en conta as atribucións que o art.21.1 da Lei 7/1985, de bases de réxime local, lle outorgan ao alcalde, DISPOÑO Primeiro. –Arquivar, sen máis trámite, a denuncia incoada contra a propietaria do vehículo con matrícula C3755BH, Queixerias de San Miguel, S. L., dado que o vehículo xa foi retirado do lugar sinalado. Segundo. –Notificar esta Resolución ao interesado aos efectos oportunos e ao posto da Garda Civil en Muxía. En Vimianzo, a 19 de xaneiro de 2015. O alcalde Manuel Antelo Pazos” Resolución que se remite para a súa notificación Vimianzo, 30 de xaneiro de 2015. O alcalde Manuel Antelo Pazos
09/02/2015 | Administración LocalMunicipal
Teo
Anuncio de licitación

En data 23 de xaneiro de 2015 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares e de prescripcións técnicas para a contratación, mediante procedemento aberto, con un único criterio de valoración, factor prezo, do subministro de “COMBUSTIBLE PARA CALEFACCIÓN DOS EDIFICIOS MUNICIPAIS DO CONCELLO DE TEO”, de acordo co seguinte cadro de características: Entidade adxudicadora: Concello de Teo Número de expediente: S/01.15 Obxecto: Subministro de combustible para calefacción dos edificios municipais de Teo. Procedemento: Aberto, con un único criterio de valoración (factor prezo). Orzamento: 38.000,00 €/anuais, IVE engadido (31.404,96 €/anuais de valor estimado do contrato, máis 6.595,04 €/anuais de IVE). Clasificación: non se esixe. Garantía provisional: non se esixe. Garantía definitiva: 5 % do importe total do contrato (IVE excluído). Duración do contrato: 4 anos. Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.concellodeteo.com). Proposicións: poderanse presentar no Rexistro Xeral do Concello, en horario de nove a trece horas, durante o prazo de 15 días naturais, contados desde ó seguinte ao do último anuncio da licitación que se publique no Boletín Oficial da Provincia ou no Perfil do Contratante. Máis información na Secretaría Xeral do Concello de Teo, Travesía da Ramallosa 38, 15.883 Teo. Teléfono 981 815 700. Fax.981 809 401. Teo, 28 de xaneiro de 2015. O alcalde, Martiño Noriega Sánchez
09/02/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Información pública. Expte. IN407A 2014/192

Resolución do 28 de xaneiro de 2015, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construcción dunha instalación eléctrica no concello de SANTIAGO DE COMPOSTELA (Núm. expte. IN407A 2014/192). Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: – Solicitante: COGAMI RECICLADO DE GALICIA, SL. – Enderezo social: REPUBLICA CHECA, 17, POL IND COSTA VELLA, 15707 SANTIAGO DE COMPOSTELA. – Denominación: RETRANQUEO DE CS-CT EXISTENTE DE 630 KVA A 20 KV. – Situación: REPUBLICA CHECA, 17 - POLIGONO INDUSTRIAL COSTA VELLA, 15707 SANTIAGO DE COMPOSTELA. – Descricións técnicas: RETRANQUEO DO CS-CT EXISTENTE DE 630KVA A 20 KV. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 28 de xaneiro de 2015. O xefe territorial Isidoro Martínez Arca
09/02/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 26 de xaneiro de 2015, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Ames (IN407A 2014/124-1)

Resolución do 26 de xaneiro de 2015, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Ames (IN407A 2014/124-1). Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte: IN407A 2014/124-1 Solicitante: Unión Fenosa Distribución, S. A. Enderezo social: Avda. de Arteixo, 171 - 15007 A Coruña. Denominación: centro de reparto e RBTS Ceboleiro. Situación: Concello de Ames. Características técnicas: Centro de reparto en edificio non prefabricado Ceboleiro, con celas de liña tipo modulares 3L, 12/20 KV, con corte en SF6, telecontroladas. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 26 de xaneiro de 2015. O xefe territorial Isidoro Martínez Arca
09/02/2015 | Administración LocalMunicipal
Melide
Publicación da Ordenanza reguladora da taxa pola subministración/distribución da auga

EDICTO Elevado a definitivo o acordo adoptado polo Pleno en sesión celebrada o día 2 de outubro de 2014 sobre modificación da Ordenanza municipal número 8, reguladora da taxa pola subministración/distribución da auga, publicado no BOP número 197, de 15/10/2014, e unha vez transcorrido o prazo sen que se teña presentado reclamación nin alegación ningunha, publícase o texto da modificación do artigo 6 da Ordenanza número 8, reguladora da taxa pola subministración/distribución de auga, que quedaría redactado como segue: “Artigo 6.º.–COTA TRIBUTARIA. Cota por subministración de auga: a cota tributaria en concepto de taxa por subministración de auga potable resulta de aplicar á base impoñible o precio por metro cúbico de consumo de auga, segundo segue: Tarifas do servizo de abastecemento 1.–Abonados domésticos e comerciais: 1.1.–Mínimo de 10 m³ mes: 0,3668 €/m³ 1.2.–Excesos: 0,4640 €/m³ 2.- Usos industriais e obras: 2.1.–Mínimo de 30 m³ mes: 0,4209 €/m³ 2.2.– Excesos: 0,5179 €/m³” A modificación entrará en vigor unha vez publicado no Boletín Oficial da Provincia o acordo definitivo, incluíndo o provisional elevado automáticamente a tal categoría, e o texto da modificación permanecendo en vigor ata a súa modificación ou derrogación expresa. Melide, 30 de xaneiro de 2015. A alcaldesa M.ª Ángeles Vázquez Mejuto
09/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45861. Manuel Otero Castro. Concello de Rianxo

Manuel Otero Castro, con DNI XXXXXXXXX e enderezo no lugar de Burata, 10 - Taragoña, solicita de Augas de Galicia a autorización de obras no lugar de Burata, parroquia de Taragoña (San Salvador), concello de Rianxo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45861 As obras solicitadas consisten na construción dunha vivenda en zona de policía do dominio público hidráulico, dentro da parcela de referencia catastral 3661014NH11236S0001UZ, no lugar de Burata, na parroquia de Taragoña, dentro do concello de Rianxo (A Coruña). A vivenda solicitada ocuparía unha superficie duns 200m 2, cunha altura máxima de 9’4m, cubrición con tella cerámica, acabado de fachada pintado e carpintería de aluminio. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de xaneiro de 2015 O xefe do servizo territorial Ángel Gómez Rey
09/02/2015 | Administración LocalMunicipal
Culleredo
Economía, Facenda e Réxime Interior
Relación aspirantes que superaron proceso selectivo. Auxiliar administrativo/a (consolidación emprego temporal)

Por Resolución da Concelleira de Administración local e Cultura, do 26 de xaneiro de 2015, acordouse elevar a definitiva a relación de aspirantes que superaron o proceso selectivo para cubrir oito prazas de auxiliar administrativo/a (Consolidación de Emprego temporal), de acordo co seguinte detalle: Contra esta resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 26 de xaneiro de 2015 Concelleira de Administración local e Cultura Antonio Serafin Arispe Gerrikagoitia
09/02/2015 | Administración LocalMunicipal
Irixoa
Taxas padrón abastecemento de auga, 2.º semestre 2014

Mediante acordo da Xunta de Goberno Local deste concello, adoptado en sesión do 30-1-2015, aprobouse o padrón da taxa polo servizo de abastecemento de auga potable de Ambroa, Churío, Coruxou, Irixoa, Mántaras, A Viña e Verís, 2º semestre 2014; procédese á notificación colectiva de tales liquidacións (245), de conformidade co establecido no art.102.3 da Lei 58/2003, do 17 de decembro, Xeral Tributaria, así como da previsión de cobranza (art.88 do Regulamento Xeral de Recadación). Nas citadas liquidacións quedan integradas tanto as taxas municipais coma os dereitos autonómicos correspondentes ao canon da auga, establecidos en virtude da Lei 9/2010 e do Decreto 136/2012, con destino a Augas de Galicia; ambos intégranse na mesma factura ou recibo de cada usuario. PRAZO DE INGRESO EN PERÍODO VOLUNTARIO: do 11 de febreiro ao 10 de abril do 2015, ambos os dous incluídos. Transcorrido este período iniciarase o período executivo, no cal determínase o dereito ao percibo dos recargos establecidos no art.28 da Lei Xeral Tributaria, sen prexuízo dos intereses de demora e custas de procedemento. A falta de pagamento do canon da auga suporá a esixencia do mesmo pola vía de constrinximento ao contribuínte, realizada pola consellería competente en materia de facenda da Xunta de Galicia. FORMA DE INGRESO: nas contas municipais do Concello de Irixoa no Banco Santander ou en Abanca. O que se pon no coñecemento público e dos suxeitos pasivos das liquidacións, aos efectos de notificación colectiva, reseñando que contra as mesmas cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 30 de xaneiro de 2015 O alcalde O secretario-interventor Antonio Deibe Sanmartín. Alejandro Alonso Figueroa